बेदी ने अग्निवेश को प्राथमिकी दर्ज करने की दी सलाह  
किरण बेदी ने स्वामी अग्निवेश को सलाह दी कि यदि वह समझते हैं कि उनसे संबंधित विवादास्पद वीडियो फर्जी है तो उन्हें प्राथमिकी दर्ज करानी चाहिए।
अन्ना पक्ष की सदस्य किरण बेदी ने स्वामी अग्निवेश को सलाह दी कि यदि वह समझते हैं कि उनसे संबंधित विवादास्पद वीडियो फर्जी है तो उन्हें प्राथमिकी दर्ज करानी चाहिए।  यूट्यूब पर आए एक वीडियो में अन्ना हजारे करीबी अग्निवेश को एक व्यक्ति से यह कहते हुए दिखाया है कि सरकार को अनशन पर बैठे गांधीवादी पर कड़ी कार्रवाई करनी चाहिए। बताया जाता है कि उक्त व्यक्ति केंद्रीय मंत्री कपिल सिब्बल हैं।  बेदी ने कहा, हमारी कोर समिति ने कहा है कि हमें स्वामी से पूछना चाहिए कि उनका इस बारे में क्या कहना है। बाद में मैंने उन्हें टीवी पर यह कहते हुए देखा कि यह वीडियो फर्जी है। मैं उन्हें इसकी जांच कराने की सलाह दूंगी। इस संबंध में अग्निवेश ने कहा कि वह जांच के लिए पुलिस के पास नहीं जाएंगे क्योंकि उनके आध्यात्मिक मूल्य उसकी इजाजत नहीं देते।